**DĖL ŽEMĖS ŪKIO PASKIRTIES ŽEMĖS SKLYPO ROKIŠKIO R. SAV. PANEMUNĖLIO SEN. AŽUMIŠKIO K. PAGRINDINĖS ŽEMĖS NAUDOJIMO PASKIRTIES IR BŪDO KEITIMO**

2024 m. vasario 19 d. Nr. MV-86

Rokiškis

Vadovaudamasis Lietuvos Respublikos teritorijų planavimo įstatymo 20 straipsnio 2 dalies 2 punktu, Lietuvos Respublikos žemės ūkio ministro ir Lietuvos Respublikos aplinkos ministro 2005 m. sausio 20 d. įsakymu Nr. 3D-37/D1-40 „Dėl žemės naudojimo būdų turinio aprašo patvirtinimo“ ir Rokiškio rajono bendruoju planu bei atsižvelgdamas į UAB ,,Elektrum Lietuva“ 2024 m. vasario 13 d. prašymą:

1. K e i č i u žemės ūkio paskirties žemės sklypui (kad. Nr. 7390/0009:156 Šetekšnų k. v., plotas – 5,8705 ha), esančiam Rokiškio r. sav., Panemunėlio sen., Ažumiškio k., pagrindinę žemės naudojimo paskirtį iš žemės ūkio į kitos paskirties žemę, nustatant naudojimo būdą – susisiekimo ir inžinerinių komunikacijų aptarnavimo objektų teritorijos.

2. P a ž y m i u, kad šis potvarkis yra skelbiamas Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje ir Rokiškio rajono savivaldybės interneto svetainėje ([www.rokiskis.lt](http://www.rokiskis.lt)). Per 10 darbo dienų nuo šio sprendimo paskelbimo žemės sklypo savininkas Nekilnojamojo turto kadastro ir Nekilnojamojo turto registro tvarkytojui Vyriausybės nustatyta tvarka pateikia prašymą įregistruoti žemės sklypo kadastro duomenų (pagrindinės žemės naudojimo paskirties ir žemės sklypo naudojimo būdo) pasikeitimą Nekilnojamojo turto registre – pasikeitusius žemės sklypo kadastro duomenis įrašyti į Nekilnojamojo turto kadastrą.

Potvarkis per vieną mėnesį gali būti skundžiamas Lietuvos administracinių ginčų komisijos Panevėžio apygardos skyriui (Respublikos g. 62, Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka.

Savivaldybės meras Ramūnas Godeliauskas